ועדת העבודה, הרווחה והבריאות, כנסת 17, פרוטוקול מספר 98, 2006-11-14 12:00

משה שרוני: שלום, אני פותח את ישיבת ועדת העבודה.

משה שרוני: אני מבקש מעו"ד שי סומך להציג את התקנות.

שי סומך: אנחנו מלווים את התקנות ולא היוזמים שלהן, ולכן ראוי יותר שרועי קרת יציג אותן.

רועי קרת: כזכור, אנחנו היינו פה לפני מספר שבועות עם התקנות האלה.

משה שרוני: אני כועס.

משה שרוני: הייתם צריכים לבוא לפני הרבה זמן.

רועי קרת: היו עיכובים ותקלות, שהוועדה מכירה חלק מהם.

רועי קרת: המצב היום ידוע לכולם.

רועי קרת: יש כספים רבים במוסד, שלא ניתן לנצל אותם בשל העדר מועצה.

רועי קרת: אין מועצה, כיוון שלא כל חבריה של המועצה ה-13 מונו עדיין.

רועי קרת: מה שהתקנות האלה מבקשות לעשות, הוא לאפשר במסגרת של הוראת שעה לתקופה מוגבלת בזמן, לכנס את המועצה בהרכב של החברים שכבר מונו, ומספרם עולה על 40.

משה שרוני: מה כל כך קשה בלמנות מועצה?

מרינה סולודקין: זאת שאלה טובה מאוד.

רועי קרת: הלשכה שלנו לא עוסקת במינוי החברים, אלא בתקנות.

רועי קרת: ממה שאני יודע, בשונה ממועצות קודמות, במועצה ה-13 התחילו להחיל כללים של ודעת שפייניץ, ועדה שבודקת את כשרותם של מינויים, לפי חוק החברות.

רועי קרת: במוצעות הקודמות זה לא היה.

רועי קרת: החברים צריכים לעבור תהליך של סינון שלא היה קודם, לעמוד בדרישות שלא נדרשו קודם לכן.

רועי קרת: לא כל החברים עמדו בדרישות האלה, וגם אלה שכן עמדו עברו תהליך ארוך.

משה שרוני: מה זה ארוך?

משה שרוני: הוועדה הזאת צריכה להתכנס כל יום.

מרינה סולודקין: אלה ההסברים הבירוקרטים שנותנים לנו.

מרינה סולודקין: אני רוצה לשאול, כמה כסף יחזירו על חשבון הנכים למשרד האוצר.

דינה פלדמן: בנגלה הקודמת החזירו 90,000,000 שקלים, כי הם לא מיצו את התקציב.

דינה פלדמן: עכשיו יש פחד שאם הם לא ימצו את התקציב הנוכחי, ייקחו מהם שוב את הכספים.

רועי קרת: נכון להיום יש 25,000,000 שקלים, שהוועדה המקצועית של המוסד אישרה את הוצאתם.

רועי קרת: אי אפשר לחתום על הסכמים לגביהם, כי המועצה הציבורית לא יכולה לאשר אותם כי היא לא קיימת.

מומו נקווה: אם תיכנס לעובי הקורה של הקרן לשירותים מיוחדים, אתה תיתן את הפטיש הזה למישהו בראש.

יעקב עמר: אני מייצג את כל מה שקשור לנושא של מינוי המועצה בשנתיים האחרונות.

יעקב עמר: מועצת המוסד לביטוח הלאומי היתה מתכנסת ל-4 שנים, כאשר מי שהיה עובר ועדה לבדיקת מינויים שהיו רק נציגי ממשלה, שהיו 17 מתוכם.

יעקב עמר: כל השאר היו מתקבלים על ידי נציגי העובדים והמעסיקים.

יעקב עמר: אנחנו היינו מקבלים את השמות ומאשרים.

יעקב עמר: באוקטובר 2004 היתה צריכה לקום מועצה.

יעקב עמר: באוגוסט 2004 מונו כל נציגי ממשלה ואנשי ציבור, למעט גברת אחת של משרד התמ"ת שתמונה מחר.

יעקב עמר: היה תהליך ארוך של התדיינות, עובדים והיועץ המשפטי לממשלה, שהחליט שגם הם צריכים לעבור את אותו תהליך כמו נציגי ציבור ונציגי ממשלה.

יעקב עמר: הועברו שמות, וחלק גדול של האנשים של ההסתדרות ושל המעסיקים נפסל.

יעקב עמר: זה היה הלוך וחזור הלוך וחזור עד לפני חצי שנה.

יעקב עמר: לפני חצי שנה היתה החלטה שהמועצה לא מתקיימת יותר.

יעקב עמר: ברגע שהחליטו שהמועצה לא מתקיימת יותר, כל התהליך מאוקטובר 2004 ועד ועד יולי 2006, הוועדות המשיכו להתקיים והתהליך המשיך להתקיים כאילו לא קרה שום דבר.

יעקב עמר: ביולי 2006 אחרי חוות דעת של המוסד ושל משרד המשפטים, החליטו שאסור שזה יתקיים יותר.

יעקב עמר: אז כולם התחילו לצעוק, משום שהכל נתקע.

יעקב עמר: ברגע שזה נתקע, ביקשנו מהיועץ המשפטי לממשלה שייתן לנו חוות דעת מה לעשות בינתיים.

יעקב עמר: החוות הדעת של היועץ המשפטי לממשלה היתה הוראת שעה.

יעקב עמר: זה היה התהליך שהיינו אמורים לעשות ביוני 2006.

יעקב עמר: מיוני 2006 עד היום היה תהליך שבו מנכ"ל המוסד ניסה להעביר שינוי תקנות, לצמצם את המועצה.

יעקב עמר: הדבר הזה לא צלח, ובאוגוסט האחרון היה את ההליך הזה.

יעקב עמר: הינו צריכים לבוא אליך ולתת לך תשובות, אבל התהליך הזה לא בוצע.

יעקב עמר: בסופו של דבר החולט שנלך לתקנה של הוראה השעה, שזה מוסכם על דעת כולם היום: הביטוח הלאומי, משרד המשפטים, ושאר הנציגים, שאנחנו ממנים על בסיס 40 שכבר מונו ואנחנו ממשיכים את תהליך המינוי של 56 חברים.

יעקב עמר: מחר אמורה להתכנס ועדה כשעל סדר יומה 8 אנשים לאישור.

יעקב עמר: אם יהיו כל ה-10 יהיו לנו מחר 50.

יעקב עמר: אם לא, בעוד שבועיים תתכנס ועדה נוספת.

ג'ודי וסרמן: כמה אושרו עד היום?

יעקב עמר: 40.

יעקב עמר: מחר תהיה התוספת שהזכרתי, כאשר בשבועיים הבאים נשלים את האחרים.

יעקב עמר: נכון לעכשיו, יש לנו 52 שמות של אנשים עם טפסים קיימים בתהליך של אישור.

יעקב עמר: יש עוד 4 אנשים, 2 מהם מההסתדרות.

משה שרוני: למה קשה להסתדרות לתת את השמות?

יעקב עמר: תשאל את עיני.

יעקב עמר: אני מדבר איתו כל יום.

משה שרוני: גם מהחקלאים לא קיבלתם.

משה שרוני: מה הבעיה?

יעקב עמר: הם צריכים לעשות תהליך.

משה שרוני: איזה תהליך?

משה שרוני: צריכים לנסוע לארצות הברית ולחזור.

יעקב עמר: התקנון שלהם אומר שהם צריכים לכנס מועצה.

משה שרוני: אנחנו נצטרך לעשות שינוי, אבל כדי לא לעכב את הוצאת הכספים לדברים חשובים ביותר, אנחנו נאשר זאת.

משה שרוני: כל האנדרלמוסיה הזאת לא תהיה.

יעקב עמר: אנחנו נשמח.

יעקב עמר: במועצה הבאה, נעשה את זה בתהליך הזה.

יעקב עמר: אם הדברים יהיו מאושרים, בסוף נובמבר יהיה כינוס של המועצה, כולל הרכבת ועדת מינויים.

יעקב עמר: בתחילת דצמבר יהיו ועדות שידונו באותם פרויקטים שמדברים עליהם.

דינה פלדמן: אי אפשר יהיה להוציא את התקציב בתקופה הזאת.

יעקב עמר: הנושא של ההתחייבויות הוא לא תלוי בנו, אלא תלוי בארגונים.

יעקב עמר: ככל שהארגונים יהיו מוכנים ויבואו לחתום, יהיה להם אישור.

משה שרוני: אני מקווה שעד סוף השנה כל התקציב של 2006 ימוצה.

יעקב עמר: זה לא תלוי רק בנו.

יעקב עמר: זה תלוי גם בארגוני שיחתמו על ההסכם.

מרינה סולודקין: אני מבקשת, ישיבה אחרי 31 בדצמבר, על מנת לראות כמה כסף הם החזירו.

מרינה סולודקין: המכונה הבירוקרטית לא עובדת והנכים סובלים.

ג'ודי וסרמן: מקריאה את תקנות הביטוח הלאומי (מועצת המוסד) (הוראת שעה), התשס"ו-2006.

משה שרוני: אני רוצה לסכם את הישיבה.

משה שרוני: משרד הרווחה ידווח לוועדה כל פעם שממנים חברים, עד 56 חברים.

משה שרוני: אם יש כאלה, כמו ההסתדרות והחקלאים, שלא משתפים פעולה, תודיעו לנו.

משה שרוני: אני ארכב עליהם במהירות המקסימאלית.

משה שרוני: תודה רבה, הישיבה נעולה.